Սմեշարիկներ: Լեգենդ ոսկե վիշապի մասին

**«Սմեշարիկներ: Լեգենդ ոսկե վիշապի մասին»** (), ռուսական լիամետրաժ անիմացիոն ֆիլմ, որի ռեժիսորը Դենիս Չեռնովն է: Այն նկարահանվել է 3D ձևաչափով և «Սմեշարիկներ» մուլտսերիալի սիքվելն է: Մուլտֆիլմի պրեմիերան ծրագրվել էր 2015 թվականի հոկտեմբերի 1-ին, սակայն իրականացել է 2016 թվականի մարտի 17-ին: Մուլտֆիլմը ստեղծվել է «Ռիկի» ընկերության խմբի կողմից, որն իր մեջ ներառել է նաև «Պետերբուրգ» ստուդիան:

## Ստեղծում
Մուլտֆիլմի մշակումը սկսվել է 2012 թվականից:

Սկզբում` մուլտֆիլմի սցենարը գրվել է «Սմեշարիկներ»-ի սցենարիստ Ալեքսեյ Լեբեդևի կողմից, որտեղ պատմության մեջտեղում պետք է հիշատակվեին լուսինը և երազը: Սակայն նախագծի ռեժիսորը` Դենիս Չեռնովը, չհավանելով այդ սցենարը` որոշում է նրան աշխատանքի չընդունել: Զուգահեռ նաև սցենար էին գրել ֆիլմի վրա աշխատող ներքին ստեղծագործական թիմը, սակայն նա այդ սցենարը համարեց չափից շատ տխուր: Արդյունքում Չեռնովը որոշեց նոր սցենար գրել Դմիտրի Յակովենկոյի հետ, որը «Սմեշարիկներ»-ի և իր` «Պին-Կոդ» սպին-օֆի գլխավոր սցենարիստներից մեկն էր:  

Սցենարը նաև շատ հաճախ փոփոխվել է հենց մուլտֆիլմի արտադրության ժամանակ: Իսկզբանե այս մուլտֆիլմի գլխավոր հերոսը պետք է լիներ Լոսյաշը, սակայն արդյունքում այդ դերը տվեցին Բառաշին, ինչի պատճառով ստիպված էին նոր սցենար գրել:

Մուլտֆիլմում նաև տեղ է գտել մի իրական պատմություն Դենիս Չեռնովի կյանքից, որտեղ նա մի անգամ Թաիլանդում իր կնոջ հետ զբոսանքի ժամանակ մոլորվել է ջունգլիներում, և նրանք 5 ժամ թափառել են բամբուկի անտառներում: 

Ֆիլմում ներկայացված են 1000-ից ավել տեսարաններ և լոկացիաներ: Ֆիլմի ստեղծողները հատուկ ուշադրություն են դարձրել տեքստուրայի, լոկացիայի և կերպարների մշակմանը, այդ իսկ պատճառով «Պետերբուրգ» ստուդիայի աշխատակազմը համալրվել է նկարիչներով, ովքեր նկարելու էին մորթիները: Մուլտֆիլմում գործողություների հիմնական իրականացման վայրը` ջունգլիները մշակելու համար ստեղծվել են բազմաթիվ տերևներ: Ֆիլմի հեղինակները կադրում մշակել են տերևների և ծառերի արհեստական սերնդի համակարգ՝ ըստ որոշակի պայմանների։ 

Մուլտֆիլմի երաժշտության ստեղծման համար կոմպոզիտորներ` Մարինա Լանդան և Սերգեյ Վասիլևը օգտագործել են նախկինում երբեք չօգտագործված էթնիկ երաժշտական գործիքներ, ինչպիսիք են` թմբուկներ, դուդուկներ և աֆրիկյան ավանդական գործիքներ:

## Սյուժե
Պատմությունը սկսվում է այն բանից, որ Կրոշան, Բառաշը և Նյուշան համակարգչային խաղ էին խաղում, որտեղ Բառաշը պարտվում է` հիասթափեցնելով ընկերներին: Լոսյաշը շուտով գիտական քննարկումներ է ունենալու արտասահմանում, որտեղ նա պետք է ժամանակին հասնի: Դրա համար Պինը լիցքավորում է ինքնաթիռը, և բոլոր Սմեշարիկները, բացի հիասթված Բառաշից, պատրաստվում էին թռչել նրա հետ: Երեկոյան Լոսյաշը հավաքում է բոլոր Սմեշարիկներին իր ելույթի փորձին` բոլորին ցույց տալով իր նոր սարքը` «Ուլուչշայզեռ»-ը, որը թույլ էր տալիս ուրիշի հետ ունակություններով փոխվել: Բառաշը ցանկանում էր գաղտնի օգտվելով դրանից վերցնել իր ընկերների հնարավորությունները, սակայն այնպես որ նրանք չիմանային:   

Գիշերը, Բառաշը թաքուն մտնում է ինքնաթիռ և վերցնում Ուլուչշայզերը, սակայն սխալմամբ մտնում է թրթուրի մարմնի մեջ (պարզվում է, որ սարքի միջոցով հնարավոր է ո՛չ միայն ունակություններով փոխվել, այլ նաև մարմիններով): Առավոտյան նա անգիտակցաբար պատճառ է դառնում վթարի, որի արդյունքում բոլորը ողջ են մնում: Նկատելով Բառաշին թրթուրի մարմնում` ընկերները նրան դնում են տարայի մեջ, որպեսզի չկորցնեն: Ավեի ուշ նրանք հասկանում են, որ հայտնվել են Հարավային Ամերիկայի ջունգլիներում և հիմա նրանք պետք է գտնեին Բառաշի մարմինը, որի գլխին գտնվում էր Ուլուչշայզերը: Սակայն տարան, որի մեջ Բառաշն էր, միամիտ ընկնում է գետը և հոսում:

Սմեշարիկները որոշում են բաժանվել. տղամարդիկ գնում են հետախուզման, իսկ կանայք փնտրում են Բառաշին: Ընկերները գտնում են հնդկացի-քամելեոնների գյուղը, որտեղ գտնելով Բառաշի մարմինը, մտածել են, թե դա «Ոսկե վիշապ»-ն է, որն ըստ լեգենդի` պարտավոր էր փրկել նրանց տանջանքներից: Սմեշարիկները ծպտվում են տեղացիների դիմակի տակ, սակայն նրանց բացահայտում են, բայց իրենց դերասանական տաղանդի և ձայնային տվյալների շնորհիվ նրանք սիրաշահում են տեղացիներին, և տեղացիները նրանց բաց են թողնում:   

Այդ ընթացքում Բառաշը հանդիպում է գերեզմաններ թալանողներ` պրակտիկ Լառային և հիմար Դիզելին: Գտնելով Բառաշին` նրանք լսում են նրա պատմությունը և պարտադրում նրան` օգնել իրենց: Ունենալով թռչող սարք` թրթուր Բառաշը թռչում է ճամբարի վրայով, որպեսզի հետախուզի տեղանքը, և քիչ էր մնում ջարդվեր, սակայն շուտով նա սկսում է հավատալ իրեն: Նկատելով Ուլուչշայզերը հնդկացիների մոտ` Բառաշը այն իր մարմնի հետ միասին գողանում է իր ընկերներից, որոնք ցանկանում էին գիշերվա քողի տակ գողանալ Բառաշի մարմինը և բերել հափշտակողներին: 

Գոհ լինելով իր գտածից` Լառան որոշում է Բառաշի մարմինը փոխանակել թրթուրի հետ: Այդ ժամանակ Սմեշարիկների տղամարդկանց խմբին նորից գերի են վերցնում և պատրաստվում են գլխատել խարույկի վրա` «Ոսկե վիշապին» գողանալու փորձ իրականացնելու համար: Գալով հնդկացիների գյուղ` որպես «Ոսկե վիշապ»` Լառան նկատում է մեծ ոսկե արձանը և հրամայում Դիզելին անհապաղ իր մոտ գալ: Դիզելը պատրաստվում է գողանալ ոսկե արձանը և Լառայի հետ փախչել այդտեղից, սակայն նրանց խանգարում է Բառաշը: Բառաշը, Լառան և Դիզելը սկսում են կռվել, կռվի ընթացքում նրանք անընդհատ փոխվում են մարմիններով, բայց նրանց հաջողվում է հնդկացիներից գողանալ արձանը և Սմեշարիկների գերիներին: Փախուստի ընթացքում, Դիզելը պայթեցնում է քարե միակ կամուրջը, որը միացնում էր հնդիկների գյուղը արտաքին աշխարհին, դրա պատճառով բնական քարե սյունը, որի վրա կառուցված էր գյուղը, թեքվում է դեպի հրաբուխը։ Սկսվում է ժայթքումը: 

Կռվից հետո Բառաշը թռչող սարքով հասցնում է փրկել ընկերներին լավայից: Նյուշան և Սովունյան գալիս են Պինի ինքնաթիռով և փրկում Սմեշարիկների տղամարդկանց: Սակայն տեղացիները սպասում էին մինչև իրենց փրկի «Ոսկե վիշապ»-ը, բայց Բառաշը նրանց ասում է, որ իրենք իրենց փրկեն: Առաջնորդը, իմանալով հրաբուխի ժայթքելու մասին, հրամայում է տեղացիներին բարձրանալ գյուղի ծայրը: Նույն ժամանակ Լառան և Դիզելը հասկանում են, որ լավայի պատճառով այրվել Է դիզելային վառելիքի ամբողջ պայթուցիկը: Պայթյունը այնքան ուժեղ էր, որ ոսկե արձանը թռչեց տեղացիների գյուղի մյուս ծայրին: Նրա քաշի տակ սյունը կցվում է հակառակ եզրին` դրանով իսկ փրկելով ամբողջ գյուղը մահից:

Այդ ժամանակ բոլոր Սմեշարիկները սկսել էին արագ ման գալ Բառաշի մարմինը, քանի ուշ չէր: Նկատելով փրկված թրթուրին Բառաշի մարմնում` Սմեշարիկները գալիս են և պատրաստվում նրանց մարմիններով փոխել, բայց հանկարծ Ուլուչշայզերը փչանում է: Բոլորը փորձում են նորոգել ագրեգատը, բայց Կոպատիչը հարվածում է Բառաշի գլխի հետևի մասին, և վերջին վայրկյանին Ուլուչշայզերը սկսում է աշխատել: Թրթուրը մի քանի րոպեից թռչում է Սմեշարիկներից թիթեռի տեսքով: Սմեշարիկները արդեն սկսում են Բառաշի մահը սգալ, բայց նա իր մարմնում կենդանության նշան է անում: Բոլոր ընկերները թռչում են տուն: 

Պատմությունն ավարտվում է նրանով, որ Լառան և Դիզելը գնում են անծայրածիր անապատով: Լառան բարկանում էր Դիզելի վրա, քանի որ երկուսն էլ ուրիշների մարմնում մնացին: Տեսարանում լուսագրերից հետո Կռոշը իր տանը գտնում է «Դեժավյու» գործակալության այցեքարտ, որից հետո մեզ ցույց են տալիս այդ սերիայի մյուս մուլտֆիլմի անվանումը:

## Դերերը հնչյունավորել են

## Հեղինակներ
* Բեմադրող ռեժիսոր` Դենիս Չեռնով
* Սցենարի հեղինակներ` Դենիս Չեռնով, Դմիտրի Յակովենկո
* Կոմպոզիտորներ` Սերգեյ Վասիլև, Մարինա Լանդա
* Բեմադրող նկարիչ` Օլգա Օվինիկովա
* Հնչյունային ռեժիսորներ` Իգոր Յակովել, Դենիս Դուշին
* Նվագախմբի համար վերադաշնակող` Դմիտրի Բյուրգանովսկի
* Մուլտֆիլմի տնօրեն` Նադեժդա Կուզնեցովա
* Գործադիր պրոդյուսեր` Յուլիա Օսետինսկայա
* Պրոդյուսերներ` Իլյա Պոլով, Ֆեոդոր Բոնդարչուկ, Դմիտրի Ռուդովսկի
* Գեղարվեստական ղեկավար` Անատոլի Պրոխորով

## Փաստեր
* Սկզբում Լառային հնչյունավորում էր Մարինա Ֆեդունկիվը, սակայն հեղնինակներին նրա ձայնը այդքան էլ դուր չեկավ:
* Մուլտֆիլմը պետք է սկզիբ դներ «Քամելեոնները» անունով սպին-օֆի, որը նվիրված էր տեղացիների կյանքին, սակայն մուլտսերիալի թողարկման ծրագրերը չեղարկվեցին անհայտ պատճառներով: Մուլտսերիալի փորձնական շարքը ցուցադրվել է Կաննի կինոփառատոնում, որտեղ այն հասավ մանկական վեբ-սերիալներ մրցույթի եզրափակիչ փուլ:
* Ֆիլմում երկխոսությունների վրա աշխատել է «Շաքար1կգ» կրեատիվ ստեղծագործական խումբը, որի առաջ դրված էր մուլտֆիլմի երկոսություններին հումորներ ավելացնել: Այս խումբը մասնակցել է մի քանի ֆիլմերի աշխատանքներին, ինչպիսիք են` «Եղևնիներ», «Ջունգլիներ», «Ուրվականը» և այլն:
* Ֆիլմից հեռացվել է մոտավոր 20 րոպեն: Ռեժիսորի խոսքերով, դա արվել է ֆիլմը համապատասխան ժամանակացույցին համապատասխանեցնելու համար:

## Մրցանակներ
* 2017-2022 թվականներ` Անիմացիոն կինոյի ռուսական բաց փառատոն Սուզդելում. Ժյուրիի մրցանակ` «Լավագույն լիամետրաժ ֆիլմի համար»:
* 2017 թվական` Իկար (կինոմրցանակ). «Ֆիլմ տոմսարկղում» անվանակարգի դափնեկիր:

## Ծանոթագրություններ

## Արտաքին հղումներ
* 

Կատեգորիա:Ռուսական մուլտֆիլմեր
Կատեգորիա:Ռուսերեն մուլտֆիլմեր
Կատեգորիա:2016 ֆիլմեր